Thierry Henry
Thierry Daniel Henry je bivši profesionalni francuski nogometaš i reprezentativac Francuske koji je igrao na poziciji napadača, trenutno je drugi pomoćnik trenera Belgije. Igrao je za AS Monaco, Juventus, Barcelonu, a proveo je 8 godina u Arsenalu gdje drži rekord kao najbolji klupski strijelac ikada. U Nogometnoj reprezentaciji Francuske drži rekord za najviše golova ikada. Profesionalni debi zabilježio je 1994. u AS Monacu da bi nakon sjajnih partija u kneževskom klubu 1998. prešao u Juventus. Te iste godine nakon sjajne forme dobio je poziv u reprezentaciju. U Torinu je odigrao slabu sezonu i poslije godinu dana prelazi u Arsenal za 11 miliona funti, gdje će postati najbolji strijelac kluba sa 226 postignutih golova u svim takmičenjima. Sa Arsenalom je osvojio dvije titule engleske Premier lige i tri FA kupa. U junu 2007. Henry prelazi u Barcelonu za 24 miliona funti. Dvaput je nominiran za igrača godine i oba puta bio drugi (2003. i 2004). Pelé ga je u martu 2004. proglasio jednim od "top 125 živućih igrača". Nominovan je na PFA Players' Player of the Year dva puta, i FWA Footballer of the Year tri puta. Henry je svoje zadnje 2 sezone proveo u Arsenalu kao kapiten, što ih je dovelo do finala Lige Prvaka 2006. godine.